<<เสาะหาแหล่งเลขเด็ด>>

     หมู่บ้านเมืองทองธานี เดินทางเข้ามาจากทางปากซอยจากถนนติวานนท์-ปากเกร็ด 36 ขับตรงเข้าถนนบอนด์สตรีท ตรงเข้ามาประมาณ 600 เมตร ร้านอยู่ภายในโครงการ สุโขทัย 99 โซนทางซ้ายมือครับ

<<นักเสี่ยงดวงรุ่นพี่แนะนำ>>

     ร้านนี้เป็นกระแสในโซเชี่ยลไม่น้อย เพราะหลายๆคนบ่น บอกว่าจริงๆแล้ว ที่ไปกันเนี้ย แค่ไปดูและถ่ายรูปสุนัขจิ้งจอกนอนหลับกันเฉยๆ ไม่ได้ไปเล่นอะไรกับมันเลย 555+ เล่นเอาน้อง GB และทีมงานฮาก๊ากกันยกใหญ่ 

     Exotic pets คือ สัตว์พิเศษ, สัตว์พิเศษที่มาจากต่างถิ่น, สัตว์แปลก ซึ่งเราสามารถนำมาเลี้ยงดูได้ แต่ต้องมีใบอนุญาติถูกต้องตามกฎหมายด้วยนะจ๊ะ มีหลากหลายประเภท เช่น ตระกูลเต่า, งู, กิ้งก่า, กระรอก เม่น, ลิง, นกแก้ว เป็นต้น ส่วนที่ร้านนี้เค้าก็อุ้มชูน้องจิ้งจอกหลายสายพันธุ์ที่น่ารักน่าเล่นเป็นตัวชูโรง (เค้าว่างั้น 555+) ถ้าเราเป็นเจ้าของร้าน เราคงปลาบปลื้มใจมากๆ เพราะแม้เราจะไปก่อนเวลาร้านเปิดเกือบครึ่งชั่วโมง แต่ก็พบเห็นมีคนมารอก่อนเรา นอนอยู่ในรถอยู่ถึง 2 คัน (ตอนแรกนึกว่าเป็นพนักงาน 555+) ตึก 3 ชั้น สูงเบ้งตามสไตล์อาคารพาณิชย์ ถูกเนรมิตให้กลายเป็นสวนสัตว์เล็กๆน่ารักๆ ให้เพื่อนๆน้องๆหนูๆได้ไปทัก กับบรรดาสัตว์หลากหลายชนิดพอดู ก่อนจะเข้าไปในเขตแดนของร้าน ทางร้านทำประตูไว้ 2 ชั้นเพื่อป้องกันสัตว์ออกไปภายนอกร้าน และเป็นจุดที่ทุกๆท่านจะต้องเปลี่ยนรองเท้าและล้างไม้ล้างมือกัน

     ภายในร้านชั้น 1 มีพื้นที่ให้นั่งกันพองามตา เน้นที่โทนสีไม้อ่อนดูนุ่มนวลสว่างๆ เปิดสูงโปร่ง กั้นพื้นที่คล้ายเป็นห้อง กระจกขนาดใหญ่พอประมาณ ให้เราได้นั่งดูสัตว์กันได้ใกล้ๆ โดยในห้องมีน้องสุนัขจิ้งจอก Fennec Fox อยู่ 5 ตัว แต่วันที่ไปออกมายลโฉมแค่ 4 ตัวครับ น้องๆเป็นจิ้งจอกทะเลทราย ขนสีทองและขาว ตัวเล็กหูยาวและใหญ่ น่ารักดีไม่หยอก ชอบนอนเป็นที่สุด (ดั่งเค้าว่าเป๊ะ 555+) แต่ที่พลาดไม่ได้คงเป็นเจ้า “Lord” ที่เป็น Meercat สุดแสบประจำร้าน ร้องงึมงำอยู่ตัวเดียว ดูลุกลี้ลุกลนอยู่ตลอดเวลา Alert มากๆ เดินพล่านไปซะหมด แอบออกมานอกห้องก็บ่อย แถมไปกวนประสาท Fennec Fox จนตื่นและโดนขู่ไปหลายรอบ 555+ ซึ่งกฎระเบียบในการเข้าไปในห้องนั้นง่ายๆไม่ซับซ้อน ดูได้ที่ป้ายบริเวณหน้าห้องจ๊ะ หรือหากมีข้อสอบถามอย่างไร จะมีน้องที่คอยดูแลอย่างใกล้ชิด ให้คำแนะนำอย่างดีและเป็นกันเองอยู่ตลอดๆครับ ด้านบนของห้องกระจกก็จะมีชั้นลอยให้ได้ปีนขึ้นไปนั่งเล่นกันได้ด้วยครับ ส่วนด้านนอกนั้นก็จะมีสุนัขพันธุ์ Pomeranian ชื่อ “นิน่า” กับ “นะจ๊ะ” และ Red Fox ชื่อ “Hachi” เป็นจิ้งจอกตัวใหญ่ขนสีน้ำตาลแดง ซึ่งวันนี้ก็ไม่ได้ออกมาโชว์ตัวกันเพราะเพิ่งไปหาคุณหมอมา อดเลย.... ????????????

     เดินผ่านเคาร์เตอร์สั่งอาหารด้านในสุด ของชั้น 1 ขึ้นบันไดมาที่ชั้น 2 กันก่อนดีกว่า เป็นพื้นที่ให้ได้นั่งกันได้เยอะขึ้นอีกนิด พร้อมมีห้องที่ Caracal cat หรือแมวป่าคาราคัล 2 ตัว ที่ตัวใหญ่ไม่เบา หน้าตาคมเข้มหูดำ ดูคล้ายเสือ แถมมีเขี้ยวด้วย ไม่กล้าเข้าเลย 555+ พร้อมมีน้องเหมียวตัวน้อยเฝ้าลูกพี่อยู่ด้านนอกอีก 1 ตัว 555+ ลงมาชั้นล่างดูเมนูในร้านกันบ้าง อาหารคาว ที่ร้านมีทั้งเมนูจำพวกของทอด สลัด เมนูข้าว พร้อมของหวานสไตล์ เค้ก วาฟเฟิล และไอศครีมครับ ด้านเครื่องดื่มมีเยอะพอควร ทั้ง กาแฟ ชา นม สมูตตี้และโซดา ซึ่งเราเห็นราคาแต่ละอย่างแล้ว แอบอยากหลับแบบ Fennec Fox แพร่บ 555+ เอ้าแต่ไหนๆก็ไหนๆแล้ว มาเยือนทั้งทีเสี่ยงดวงกันดู ว่าจะดีงามมั๊ยกันจ๊ะ....

<<เป้าหมายที่เราไปขูด ลูบแป้ง 555+ >>

     - Forest cheese cake ( 215 บาท+ ) ????????????: ลองตัวแพงกันเลยดีกว่า 555+ เสริ์ฟมาในจานหนาใหญ่และหนักด้วย 555+ ชีสเค้กชิ้นใหญ่ดี สีเหลืองทองสวย เนื้อแน่น ออกหนึบๆ เข้มข้นดีใช้ได้ ออกหวานกลมกล่อมพอโอเค ฐานเป็นเหมือนแคร็กเกรอ์ออกเหนียวหนึบ หวานๆ ด้านบนราดด้วยซอสสตรอเบอร์รี่ ออกหวาน เปรี้ยว หอมนิดๆ ตกแต่งจานด้วยผงช็อกโกแลตเป็นรูปใบไม้ และครีม ก็พอใช้ได้ ไม่ได้เลวร้ายอย่างที่คิดไว้ตอนแรกครับ...

     -  Hot Cocoa ( 95 บาท+) ????????????: โกโก้ร้อน เข้มข้น หอม มัน พอใช้ได้ครับ 

<<ตรวจตราเช็คผล หวังมีโชค>>

      >รสชาติ – 3.5/5 : วัตถุดิบดีพอใช้ได้ ขนมดูดีงามพอควร หรือเราหิว 555+ เรื่องรสสัมผัสยังพอใช้ได้ อาจดูธรรมดาไปนิด เนื้อเนียนพอสมควร โกโก้ร้อน ดีใช้ได้ โดยรวม เข้มข้นและความหอมพอใช้ได้ หน้าตาและสีสันน่าทานพอประมาณครับ

     >ราคา – 2.5/5 : ขอเป็นญาติห่างๆ โทรหากันบ้างก็พอ คุณภาพและปริมาณยังโดนใจเรามากนักครับ ด้วยราคาที่เดิมก็สูงเทียบเท่าร้านแบรนด์ดังเลยก็ว่าได้ แถมมาโดน Service charge อีก 10% ทำให้สูงขึ้นไปอีก 1 เสต็ป แม้เราจรู้สึกดีงามมากกับการได้รับบริการ (โปรดติดตามหัวข้อบริการ) แต่ก็ค่อนข้างทำให้เราเกิดอาการกระอักเลือดเบาๆ 555+ แค่ราคาดิบๆเท่านี้ ผมทานชีสเค้กชั้นดีจากนิวยอร์กได้เลยนะครับ น้อง GB ทำใจไม่ได้ ตัดคะแนนอย่างไร้ปราณี อีกแล้วครับท่าน

     >บรรยากาศ – 4/5 : ร้านโล่งโปร่งดีใช้ได้ครับ ตกแต่งเรียบๆแต่ก็ดูอบอุ่นดี มีโต๊ะพอสมควร แต่ที่นั่งไม่ค่อยฟิน แบ่งเป็นสัดส่วนดี แอร์เย็นสบาย สะอาดและเป็นระเบียบดี มีกลิ่นจากสัตว์บ้างเล็กน้อย ห้องน้ำสะอาดดีครับ 

     >บริการ – 4.5/5 : คะแนนตรงนี้ได้จากความดีงามของน้องผู้ดูแลห้องสุนัขจิ้งจอกเป็นพิเศษเลยครับ น้องเป็นกันเองดี ให้ทั้งข้อมูลที่ดีมีประโยชน์และช่วยเหลือเราได้อย่างดีมากๆ ไม่มีการเร่งเวลาเราในการใช้กับสัตว์แต่อย่างใด สำหรับทีมงานเราทางน้องให้เราเข้าได้ตลอดๆนะครับ เราก็เข้าไปกันหลายรอบ ทั้งตอนสัตว์หลับยันจนตื่น 555+ แววตาน้องมีจิตใจในการบริการดูแลและรักสัตว์อย่างใจจริง ผมเป็นคนรักและเลี้ยงสัตว์มาตลอด เห็นในการปฎิบัติและแววตาคู่นั้นแล้ว ทราบดีเลย พูดจาสุภาพและยิ้มแย้มแจ่มใส คุ้มค่ากับ Service charge อีก 10% ได้อย่างพึงพอใจ การตระเตรียมปานกลาง ที่จอดรถสบายๆจอดได้มากมายในโครงการครับ

<< เจ้ามือใหญ่สมน้ำหน้าปิดท้าย 555+ >>

     โดนรางวัลพอสมควร แม้จะแทงไปหนักก็ตาม

 ===================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

